Kysymys ”valevapaamuurareista” jäi käsittelemättä.

Vapaamuurarit Jaakko Holkeri (vas.), Tom Waselius, Klaus Frösén, Jarmo Anttila ja Patricia Bogomoloff osallistuivat paneelikeskusteluun keskiviikkona.­

Kysymys on mehukas: mikä on salaista ja miksi?

Keskustelu vapaamuurareista kääntyy usein kysymykseen, mitä nämä salamyhkäiset herrakerhot oikein ovat ja mitä ne aikovat.

Keskiviikkoiltana Helsingin yliopiston Porthania-rakennuksessa oli tapahtumassa jotain ensikertaista: Suomen viiden vapaamuurarijärjestön johtajat kokoontuivat saman pöydän ääreen. Tilaisuuden yhtenä tarkoituksena oli antaa yleisölle vastauksia hyvä veli -kerhoksi parjattuun järjestöön liittyviin kysymyksiin.